Azamat Mirzayev. Azamat Egamberdiyevich Mirzayev – davlat arbobi, Toshkent viloyati prokurori. 2023—2025-yillarda Navoiy viloyati prokurori boʻlgan. Mehnat faoliyati. Azamat Mirzaev 2023-yilgacha Qashqadaryo viloyati prokurorining oʻrinbosari lavozimida ishlaydi. 2023-yil 7-noyabrida esa Navoiy viloyati prokurori lavozimiga tayinlanadi. U 2020-yil 26-noyabrdan Navoiy viloyati prokurori boʻlib ishlab kelgan va Bosh prokuraturaga ishga oʻtkazilgan Baxtiyor Ahmedov oʻrnini egallaydi hamda ushbu lavozimda 2025-yil 4-martgacha ishlaydi. 2023-yil avgust oyidan Toshkent viloyatga prokurorlik qilgan Sirojiddin Eshquvvatov 2024-yil sentabrida Qurilish va uy-joy kommunal xoʻjaligi sohasida nazorat qilish inspeksiyasi rahbari lavozimiga tayinlangach, uning vazifalarini amalda viloyat prokurorining birinchi oʻrinbosari boʻlgan Abduqahhor Mullajonov bajaradi. 2025-yil 4-mart kuni Bosh prokurorning buyrugʻiga koʻra Mirzayev Toshkent viloyati prokurori lavozimiga tayinlanadi.